Document ID: /roh_data/filtered/fineweb-2-filterrobots_roh.jsonl.gz/73685

La Partida liberaldemocratica da las dunnas grischunas ha ina nova presidenta. Flavia Aebli da Seewis è vegnida elegida sco sucessura da Anna-Margreth Holzinger, la deputada dal Cussegl grond da Schiers.
Quai hai num en ina communicaziun. Flavia Aebli ch'è er candidata per il cussegl naziunal da la PLD ha 24 onns e studegia il mument scienzias socialas a l'universitad da Berna.
Ulteriuras midadas
Anna-Margreth Holzinger sa retira er or da la suprastanza, ensemen cun Gabi Thomann. Per ellas surprendan Christine Kocher e Gierina Gabriel. Gabriel è dasperas er presidenta dal parlament communal da Glion.